**Futbalový klub Tempo Partizánske**

Vážení športoví priatelia,
na základe spoločného stretnutia výboru FK Tempo s Trénerskou radou, sme sa vzhľadom na vývoj COVID-19, v súlade s Usmernením Úradu verejného zdravotníctva SR zo dňa 21.4.20202 a usmernením SFZ zo dňa 24.4.2020 dohodli na možnosti trénovania

v nasledujúcom období nasledovne:
- tréningy družstiev budú max. 2x za týždeň v dĺžke 45 min.,
- trénuje sa na oboch ihriskách: na hlavnom Ihrisku na Štadióne Karola Jokla ako aj na

 Ihrisku mládeže, kde vstup na obidve ihriská bude cez hlavnú bránu s tým, že rodičia

 ostanú mimo oboch ihrísk (tréneri si hráčov preberú pre hlavnou bránou a tam ich aj

 rodičom odovzdajú po tréningu),
- na ihriskách bude k dispozícii nádoba s dezinfekčným prostriedkom na dezinfekciu rúk,
- hráči si nosia svoju vlastnú nádobu na vodu označenú vlastným menom a prídu v

 tréningovom oblečení z domu, lebo vstup do šatní družstiev je zakázaní,
- toalety na ihrisku sú uzavreté. V prípade náhlej potreby bude k dispozícii vonkajšie WC

 v tribúne hlavného ihriska,
- v prípade podozrenia na zhoršení zdravotný stav hráča prosíme, aby ste sa tréningovej

 jednotky nezúčastnili!
- v súčasnom období je dôležitá najmä alergologická anamnéza futbalistov, lebo v najbližších

 mesiacoch budú vrcholiť ťažkosti alerigikov. Tieto prejavy by mohli mylne poukazovať na

 nákazu COVID-19. Prosíme Vás, aby ste o alergických problémoch informovali svojich

 trénerov.

Ďalšie informácie Vám poskytnú tréneri jednotlivých družstiev.
Tešíme sa na naše spoločné stretnutia a pokračovanie športovej prípravy 🙂

Výbor FK Tempo Partizánske.